S-67/2008

Mál þetta, sem dómtekið var 13. ágúst sl., höfðaði lögreglustjórinn á Vestfjörðum með ákæru 12. ágúst 2008 á hendur ákærða, B-kk-þgf I-kk-þgf A-kk-þgf, kt. ....., nú til heimilis að Lyngholti 5, Ísafirði:

I.

Fyrir umferðarlagabrot, með því að hafa föstudaginn 21. mars 2008, ekið bifreiðinni UL156, norður Vesturlandsveg við Hafnará, óhæfur til að stjórna henni örugglega vegna áhrifa ávana- og fíkniefna.

Telst þetta varða við 1. mgr., sbr. 2. mgr., 45. gr. a, sbr. 1. mgr. 100. gr. umferðarlaga nr. 50/1987, sbr. 186. gr. laga nr. 82/1998, sbr. 5. gr. laga nr. 66/2006.

II.

Fyrir fíkniefnalagabrot, með því að hafa laugardaginn 22. mars 2008, haft í vörslum sínum 1,9 grömm af hassi sem lögregla fann og lagði hald á við líkamsleit á honum þar sem hann var handtekinn við almennt fíkniefnaeftirlit á Ásgeirskanti, Ísafirði.

Telst háttsemin varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001, og 2. gr. sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002, sbr. reglugerð 248/2002.

Þess er krafist að ákærði verði dæmdur til refsingar og jafnframt að hin haldlögðu fíkniefni skv. ákæru verði gerð upptæk, sbr. 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, og til sviptingar ökuréttar skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.”

I.

Ákærði kom fyrir dóm 13. ágúst sl. og játaði sakargiftir samkvæmt báðum töluliðum ákæru. Er játning ákærða í samræmi við gögn málsins, þ.m.t. matsgerð Rannsóknarstofu í lyfja- og eiturefnafræði en í henni kemur fram að í blóðsýni sem ákærði gaf í þágu rannsóknar málsins hafi MDMA mælst 405 ng/ml og tetrahýdrókannabínól 4,7 ng/ml. Brot ákærða teljast því sönnuð og varða þau við tilgreind laga-og reglugerðarákvæði í ákæru. Samkvæmt þessu þykja vera efni til að leggja dóm á málið á grundvelli 125. gr. laga nr. 19/1991.

II.

Samkvæmt vottorði sakaskrár ríkisins gekkst ákærði 1. nóvember 2006 undir sektargerð lögreglustjóra þess efnis að hann greiddi 31.000 krónur vegna fíkniefnabrots.

Upplýst er að eftir að atvik máls gerðust tók ákærði sig á og fór í vímuefnameðferð. Jafnframt gekkst hann greiðlega við brotum sínum við þingfestingu málsins og þá er sakaferill hans nær enginn. Hins vegar verður ekki fram hjá því litið að mikið magn fíkniefna reyndist í blóði ákærða er lögregla hafði af honum afskipti 21. mars sl., svo sem áður er rakið. Samkvæmt öllu þessu og að brotum ákærða að öðru leyti virtum þykir refsing hans hæfilega ákveðin 140.000 króna sekt til ríkissjóðs og komi tíu daga fangelsi í stað sektarinnar verði hún eigi greidd innan fjögurra vikna frá birtingu dómsins.

Samkvæmt því sem áður segir um umferðarlagabrot ákærða þykir, svo sem krafist er í ákæru og með vísan til 101. og 102. gr. umferðarlaga nr. 50/1987, rétt að svipta ákærða ökurétti í tólf mánuði frá birtingu dóms þessa að telja.

Með vísan til kröfugerðar ákæruvalds, gagna málsins og tilgreindra lagaákvæða í ákæruskjali ber að gera upptæk þau 1,9 grömm af hassi lögregla haldlagði við rannsókn málsins.

Samkvæmt 1. mgr. 165. gr. laga nr. 19/1991 um meðferð opinberra mála skal dæma ákærða til að greiða allan sakarkostnað. Með vísan til framlagðs sakarkostnaðaryfirlits og fylgigagna þess dæmist ákærði til að greiða 20.182 krónur vegna töku blóð- og þvagsýna og 128.518 krónur vegna rannsókna á sýnunum, eða samtals 148.700 krónur í sakarkostnað.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, B-kk-nf I-kk-nf A-kk-nf, greiði 140.000 króna sekt til ríkissjóðs og komi tíu daga fangelsi í stað sektarinnar verði hún eigi greidd innan fjögurra vikna frá birtingu dómsins.

Ákærði er sviptur ökurétti í tólf mánuði frá birtingu dóms þessa að telja.

Ákærði sæti upptöku á 1,9 grömmum af hassi.

Ákærði greiði 148.700 krónur í sakarkostnað.

K-kk-nf H-kk-nf